ครม. เห็นชอบการกำหนดกรอบอัตราค่าจ้างตามมาตรฐานฝีมือแรงงานใหม่ 3 กลุ่มอาชีพ
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี เห็นชอบ การกำหนดอัตราค่าจ้างตามมาตรฐานฝีมือแรงงาน ซึ่งมี 3 กลุ่ม สาขาอาชีพที่มีการปรับค่าจ้าง ได้แก่ สาขาอาชีพช่างอุตสาหการ ช่างไฟฟ้า ช่างอิเล็กทรอนิกส์ คอมพิวเตอร์ และช่างกล รวมถึง 14 สาขาอาชีพ เช่น ช่างติดตั้งระบบโซล่าเซลล์ เพิ่มขึ้นเป็น 450 บาทต่อวัน ,ช่างตั้งศูนย์และถ่วงล้อรถยนต์ 415 บาทต่อวัน, ช่างซ่อมรถจักรยานยนต์ 415 บาทต่อวัน, พนักงานควบคุมเครื่องจักรจับยกรถไฟฟ้า 430 บาทต่อวัน, ช่างไฟฟ้าภายนอกอาคาร 450 บาทต่อวัน, ช่างกลึง มี 3 ระดับคือ ระดับที่ 1 เป็น 460 บาทต่อวัน, ระดับที่ 2 เป็น 540 บาทต่อวัน, และระดับที่ 3 เป็น 630 บาทต่อวันสำหรับสาขาอาชีพพนักงานขับรถบรรทุก ซึ่งจะการปรับขึ้นเช่นเดียวกัน แต่เสนอมาเพียง รถบรรทุก 4 ล้อ 6 ล้อ และสิบล้อ ยังไม่ครอบคลุมรถบรรทุกประเภท ที่ประชุมจึงให้นำกลับไปพิจารณาและเสนอที่ประชุมคณะรัฐมนตรีอีกครั้ง